3 การประกอบธุรกิจ

3.1 ลักษณะของผลิตภัณฑ์

บริษัทเป็นผู้ผลิตและจำหน่ายผลิตภัณฑ์มอเตอร์คอมเพรสเซอร์ระบบปิดสนิท (Hermetic
Compressor) ซึ่งทำ

หน้าที่อัดและดูดน้ำยาทำความเย็นในระบบทำความเย็นของ ตู้เย็น ตู้แช่ ตู้ทำน้ำเย็น
ตู้เย็นเชิงพาณิชย์และเครื่องปรับอากาศ โดยเป็นมอเตอร์คอมเพรสเซอร์แบบลูกสูบ
(Reciprocating Compressor)
สามารถใช้กับสารทำความเย็นได้หลายชนิดรวมทั้งสารทำความเย็นที่ไม่ทำลายสิ่งแวดล้อม (Ozone
Friendly Substance) เช่น R134a R404A R-407C R600a มีขนาดตั้งแต่

1/20 แรงม้า ถึง 3 แรงม้า

ผลิตภัณฑ์อื่นที่บริษัททำการผลิตและจำหน่ายคือ Condensing Unit
ซึ่งเป็นส่วนประกอบสำหรับเครื่องทำความเย็น
อีกทั้งทำการผลิตชิ้นส่วนมอเตอร์ไฟฟ้าและชิ้นส่วนต่างๆ ของมอเตอร์คอมเพรสเซอร์

บริษัทย่อยทั้งสองแห่ง คือบริษัท กุลธรเคอร์บี้เฟาน์ดรี่ จำกัด เป็นผู้ผลิตชิ้นส่วนเหล็กหล่อ (Quality
Casting)
จำหน่ายให้แก่ผู้ประกอบอุตสาหกรรมผลิตมอเตอร์คอมเพรสเซอร์และอุตสาหกรรมผลิตเครื่องยนต์
และ

บริษัท กุลธรพรีเมียร์ จำกัด
เป็นผู้ผลิตมอเตอร์คอมเพรสเซอร์แบบลูกสูบและผลิตชิ้นส่วนเหล็กหล่อสำหรับอุตสาหกรรมผลิตมอเตอร์คอมเพรสเซอร์

3.2 สิทธิและประโยชน์

สิทธิและประโยชน์จากคณะกรรมการส่งเสริมการลงทุนในกิจการผลิตมอเตอร์คอมเพรสเซอร์มี ดังนี้

  ฉบับที่ 1 ขนาดของกิจการมีกำลังผลิตมอเตอร์คอมเพรสเซอร์และชิ้นส่วนปีละประมาณ 800,000
  เครื่อง

  สิทธิและประโยชน์ได้สิ้นสุดแล้ว

  ฉบับที่ 2 ขนาดของกิจการมีกำลังผลิตมอเตอร์คอมเพรสเซอร์และชิ้นส่วนปีละประมาณ
  1,000,000 เครื่อง สิทธิและประโยชน์ได้สิ้นสุดแล้ว

  ฉบับที่ 3 ขนาดของกิจการมีกำลังผลิตมอเตอร์คอมเพรสเซอร์และชิ้นส่วนปีละประมาณ 400,000
  เครื่อง

  ได้รับสิทธิและประโยชน์ที่สำคัญดังนี้

  - ได้รับลดหย่อนอากรขาเข้าสำหรับเครื่องจักรกึ่งหนึ่งตามที่คณะกรรมการอนุมัติ เว้นแต่

รายการเครื่องจักรที่มีอากรต่ำกว่าร้อยละสิบ นำเข้าได้ถึง วันที่ 25 มกราคม 2548

  - ได้รับยกเว้นภาษีเงินได้นิติบุคคลสำหรับกำไรสุทธิไม่เกินร้อยละ 100 ของเงินลงทุนไม่รวม

ค่าที่ดินและเงินทุนหมุนเวียน นับแต่วันที่เริ่มมีรายได้ (วันที่ 4 มกราคม 2549) มีกำหนดเวลาสามปี

  - ได้รับยกเว้นไม่ต้องนำเงินปันผลซึ่งได้รับยกเว้นภาษีเงินได้นิติบุคคลไปรวมคำนวณเพื่อเสีย

ภาษีเงินได้ตลอดระยะเวลาที่บริษัทได้รับยกเว้นภาษีเงินได้นิติบุคคล

  -6 -

  - ได้รับยกเว้นอากรขาเข้าสำหรับวัตถุดิบและวัสดุจำเป็นที่นำเข้ามาผลิตสินค้าเพื่อการส่งออก

เป็นระยะเวลาหนึ่งปี นับแต่วันนำเข้าครั้งแรก

3.3 การตลาดและภาวะการแข่งขัน

ธุรกิจในอุตสาหกรรมผลิตมอเตอร์คอมเพรสเซอร์
มีการแข่งขันรุนแรงทั้งตลาดภายในและต่างประเทศ
ประกอบกับในปีที่ผ่านมาต้นทุนการผลิตเพิ่มมากขึ้นเนื่องจากราคาวัตถุดิบที่สูงขึ้นมาก
ทำให้ผู้ผลิตต้องแข่งขันกันมากขึ้นในการที่จะสนองตอบต่อความต้องการของลูกค้าทางด้านราคา
การสร้างความสัมพันธ์ที่ดีกับลูกค้าอย่างเป็นระบบและการปรับปรุง Productivity
ของกระบวนการผลิตให้สูงขึ้นเพื่อลดต้นทุนเป็นกลยุทธ์ที่ผู้ผลิตมอเตอร์คอมเพรสเซอร์ทั่วไปรวมทั้งบริษัทเองได้ใช้เพื่อสร้างความได้เปรียบหรือรักษาความสามารถในด้านการแข่งขัน

จุดเด่นทางการตลาดของบริษัทที่แตกต่างจากผู้ผลิตหลายราย คือ
บริษัทมีสภาพเป็นกลางเนื่องจากไม่ได้ผลิตสินค้าสำเร็จรูป เช่น ตู้เย็น ตู้ทำน้ำเย็น ตู้แช่
และเครื่องปรับอากาศแข่งขันกับลูกค้าและเน้นการให้ความยืดหยุ่นในการสนองตอบต่อความต้องการของลูกค้ามาก
จึงสามารถจำหน่ายสินค้าให้กับลูกค้าได้ทุกราย

บริษัทจำหน่ายผลิตภัณฑ์ทั้งภายในประเทศ และ ส่งออกไปยังประเทศต่างๆ
โดยมีสัดส่วนรายได้จากการขายประมาณ 24:76 ตามลำดับ
บริษัทกำหนดราคาสินค้าจากปัจจัยหลายอย่าง เช่น ภาวะการแข่งขันและปริมาณการสั่งซื้อของลูกค้า
ที่ผ่านมาราคาจำหน่ายสินค้าในประเทศ
และราคาส่งออกมีศักยภาพของต้นทุนและราคาขายที่แข่งขันได้อย่างสมบูรณ์กับราคาของคู่แข่ง

3.4 ลักษณะลูกค้า

ลูกค้าของบริษัทแบ่งเป็น 2 ประเภท คือ ผู้ผลิตตู้เย็น ตู้แช่ และเครื่องปรับอากาศรายใหญ่
ที่เรียกว่า OEM (Original Equipment Manufacturers) และผู้ผลิตตู้เย็น ตู้แช่ ตู้ทำน้ำเย็น
และเครื่องปรับอากาศรายย่อย
โดยบริษัทจะเป็นผู้จัดจำหน่ายมอเตอร์คอมเพรสเซอร์ตรงให้กับผู้ผลิตรายใหญ่ทั้งภายในและต่างประเทศ
ยกเว้นตลาดในประเทศออสเตรเลียและนิวซีแลนด์ซึ่งบริษัทจะดำเนินการผ่านผู้จัดจำหน่ายคือ
Heatcraft Australia Pty Ltd. ส่วนผู้ผลิตตู้เย็น ตู้แช่
และเครื่องปรับอากาศรายย่อยทั้งภายในและต่างประเทศ
บริษัทให้ผู้จัดจำหน่ายในประเทศที่ได้รับมอบหมายเป็นผู้ดำเนินการ

ลูกค้ารายใหญ่ 10 รายและสัดส่วนการขายใน 3 ปีที่ผ่านมา

  อัตราร้อยละ/ยอดขาย

2549 2548 2547

1) FUJITSU GENERAL (THAILAND) CO.,LTD. 41.56 37.84 41.00

2) SANDEN INTERCOOL (THAILAND) PLC. 9.37 7.56 8.00

3) SIMAC INTERNATIONAL CO.,LTD. 8.68 17.75 12.00

4) HONGKONG SOARING INDUSTRIAL CO.,LTD. 7.69 - -

5) THAI TOSHIBA ELECTRIC INDUSTRIES CO.,LTD. 6.52 7.64 9.00

6) KULTHORN CO.,LTD. 5.60 7.32 11.00

7) FRESER (HK) CO.,LTD. 4.44 - -

8) TVHA-TOSHIBA VIETNAM HOME APPLIANCES CO.,LTD. 4.39 1.58 -

9) THAI SAMSUNG ELECTRONICS CO.,LTD. 3.89 4.54 8.00

10) HEATCRAFT AUSTRALIA PTY LTD. 1.72 4.48 6.00

- 7 -

ส่วนแบ่งในตลาด

มอเตอร์คอมเพรสเซอร์สำหรับ ตู้เย็น ตู้แช่ และ ตู้ทำน้ำเย็น

  บริษัท กุลธรเคอร์บี้ จำกัด (มหาชน) 32 %

  บริษัท กุลธรพรีเมียร์ จำกัด 22 %

  บริษัท ฮิตาชิ คอมเพรสเซอร์ (ประเทศไทย) จำกัด 21 %

  มอเตอร์คอมเพรสเซอร์นำเข้า 25 %

มอเตอร์คอมเพรสเซอร์สำหรับเครื่องปรับอากาศ

  บริษัท กุลธรเคอร์บี้ จำกัด (มหาชน) 16 %

  บริษัท อุตสาหกรรมคอมเพรสเซอร์ไทย จำกัด 10 %

  บริษัท สยามคอมเพรสเซอร์อุตสาหกรรม จำกัด 36 %

  บริษัท ไดกิ้น (ประเทศไทย) จำกัด 15 %

  บริษัท โค๊ปแลนด์ (ประเทศไทย) จำกัด 18 %

  มอเตอร์คอมเพรสเซอร์นำเข้า 5 %

3.5 การจัดหาผลิตภัณฑ์หรือบริการ

บริษัทมีโรงงาน 1 แห่ง ตั้งอยู่ในนิคมอุตสาหกรรมลาดกระบัง กรุงเทพมหานคร
และมีบริษัทย่อยสองแห่งคือ บริษัท กุลธรเคอร์บี้เฟาน์ดรี่ จำกัด และ บริษัท กุลธรพรีเมียร์ จำกัด

  บริษัทมีนโยบายการผลิต โดยการคาดการณ์ยอดขายในปีถัดไปของฝ่ายจัดการ

กำลังการผลิตและปริมาณการผลิตจริง

  (หน่วย : ล้านเครื่อง)

  ปี 2549 ปี 2548 ปี 2547

กำลังผลิต 4.00 4.00 3.30

ปริมาณการผลิตจริง

มอเตอร์คอมเพรสเซอร์ 2.53 1.96 1.67

Condensing Unit 0.03 0.03 0.01

รวมปริมาณการผลิต 2.56 1.99 1.68

อัตราเพิ่ม (ลด) ของปริมาณการผลิต 28.64 % 18.45 % 13.51 %

การจัดหาวัตถุดิบ และชิ้นส่วนที่สำคัญในการผลิตมอเตอร์คอมเพรสเซอร์ อันได้แก่ เหล็กแผ่น
ชิ้นส่วนเหล็กหล่อ ชิ้นส่วนจากผงโลหะ (Sintered Parts) ลวดทองแดงอาบน้ำยา อลูมิเนียม
น้ำมันคอมเพรสเซอร์ สีเคลือบคอมเพรสเซอร์ และ ชิ้นส่วนอุปกรณ์ไฟฟ้า บริษัทและบริษัท
กุลธรพรีเมียร์
จำกัดซึ่งเป็นบริษัทย่อยในสายการผลิตคอมเพรสเซอร์จัดซื้อจากทั้งภายในประเทศและต่างประเทศ
โดยมีสัดส่วนประมาณ 75:25 และมีแหล่งซื้อที่สำคัญดังนี้

ในประเทศ

ชิ้นส่วนเหล็กหล่อ บริษัท กุลธรเคอร์บี้เฟาน์ดรี่ จำกัด

บริษัท กุลธรพรีเมียร์ จำกัด

ลวดทองแดงอาบน้ำยา บริษัท กุลธรแมททีเรียลส์แอนด์คอนโทรลส์ จำกัด

บริษัท ฮิตาชิ ลวดอาบน้ำยา จำกัด

- 8 -

ชิ้นส่วนจากผงโลหะ บริษัท ไทยซินเตอร์โปรดักส์ จำกัด

สีเคลือบคอมเพรสเซอร์ บริษัท นิปปอนเพนต์ (ประเทศไทย) จำกัด

 ต่างประเทศ

เหล็กแผ่นและน้ำมันคอมเพรสเซอร์ จากประเทศญี่ปุ่น

อลูมิเนียม จากสหรัฐอเมริกา และแคนาดา

ชิ้นส่วนอุปกรณ์ไฟฟ้า จากบริษัทในเครือ Texas Instrument

สำหรับ บริษัท กุลธรเคอร์บี้เฟาน์ดรี่ จำกัด และ บริษัทกุลธรพรีเมียร์ จำกัด
ในการผลิตชิ้นส่วนเหล็กหล่อนั้น จัดหาวัตถุดิบคือ เศษเหล็ก จากบริษัทแม่ และ ทั่วไป
ส่วนเคมีภัณฑ์ซื้อจากผู้นำเข้ามาจำหน่ายในประเทศทั่วไป ที่ผ่านมา บริษัท
และบริษัทย่อยยังไม่เคยประสบปัญหาในการจัดหาวัตถุดิบเพื่อการผลิต
แต่บริษัทก็ได้หาแหล่งซื้อเพิ่มขึ้นสำรองไว้เพื่อป้องกันความเสี่ยงอีกด้วย